SL Uradni list Evropske unije C 365/15

Obvestilo vlade Republike Poljske v zvezi z Direktivo 94/22/ES Evropskega parlamenta in Sveta o pogojih za izdajo in uporabo dovoljenj za iskanje, raziskovanje in izkoriščanje ogljikovodikov

(2016/C 365/05)

JAVNI RAZPIS ZA ODDAJO PONUDB ZA PODELITEV KONCESIJE ZA ISKANJE IN RAZISKOVANJE NAHAJALIŠČ NAFTE IN ZEMELJSKEGA PLINA TER ČRPANJE NAFTE IN ZEMELJSKEGA PLINA IZ NAHAJALIŠČ NA OBMOČJU „RYKI“

ODDELEK I: PRAVNA PODLAGA

1. Člen 49h(2) geološkega in rudarskega zakona (Dziennik Ustaw (Uradni list) 2015, št. 196, kakor je bil spremenjen)

2. Vladna uredba z dne 28. julija 2015 o podelitvi koncesije za iskanje in raziskovanje nahajališč ogljikovodikov ter črpanje ogljikovodikov iz nahajališč kot tudi koncesije za črpanje ogljikovodikov iz nahajališč (Dziennik Ustaw (Uradni list) 2015, št. 1171)

3. Direktiva 94/22/ES Evropskega parlamenta in Sveta z dne 30. maja 1994 o pogojih za izdajo in uporabo dovoljenj za iskanje, raziskovanje in izkoriščanje ogljikovodikov (UL L 164, 30.6.1994, str. 3; UL, posebna poljska izdaja, poglavje 6(2), str. 262)

ODDELEK II: NAROČNIK

Ime: Ministerstwo Środowiska (Ministrstvo za okolje) Poštni naslov: ul. Wawelska 52/54, 00-922 Varšava, Poljska Telefon: +48 223692449, +48 223692447; telefaks: +48 223692460 Internetni naslov: www.mos.gov.pl

ODDELEK III: PREDMET POSTOPKA

1. Vrsta dejavnosti, za katere je koncesija namenjena

Koncesija za iskanje in raziskovanje nahajališč nafte in zemeljskega plina ter črpanje nafte in zemeljskega plina iz nahajališč na območju „Ryki“, v koncesijskih blokih 276, 277, 296 in 297

2. Območje, na katerem se bodo izvajale dejavnosti

Meja območja, ki ga zajema ta razpis, je opredeljena z geodetskimi črtami, ki povezujejo točke z naslednjimi koordinatami koordinatnega sistema PL-1992:

Številka točke X (PL-1992) Y (PL-1992) 1 435 481,979 700 604,461 2 412 349,860 725 578,280 3 407 494,550 731 105,463 4 398 381,374 724 478,081 5 391 027,020 724 815,787 6 398 721,512 708 533,597 7 406 938,848 691 560,887 8 407 325,820 692 222,720 9 409 150,210 695 716,820 10 416 283,820 695 521,790 11 417 513,160 683 035,520 12 420 925,352 682 944,964 13 421 010,200 685 294,800 14 420 923,257 685 271,705 15 420 469,347 685 725,435 16 420 460,444 686 189,020 17 419 968,312 687 320,488 18 419 554,494 687 716,988 19 419 553,988 688 409,446 20 420 317,355 689 664,428 21 420 580,600 689 659,355 22 421 133,163 688 618,600 23 421 361,480 694 639,270 24 424 645,990 692 342,610 25 435 143,760 691 942,040

Površina navpične projekcije območja, ki ga zajema ta razpis, je 968,69 km2.

Območje, ki ga zajema ta razpis, se nahaja v naslednjih okrožjih in občinah Mazovijskega in Lublinskega vojvodstva:

okrožje Kozienice: občine Gniewoszów (2,53 % območja), Sieciechów (0,19 %), Kozienice (0,07 %),

okrožje Garwolin: občina Trojanów (6,82 %),

okrožje Ryki: občine Kłoczew (4,10 %), Ryki (16,01 %), Stężyca (6,77 %), Dęblin (3,91 %), Nowodwór (1,39 %), Ułęż (5,24 %),

okrožje Lubartów: občini Michów (0,82 %), Abramów (4,94 %),

okrožje Puławy: občine Baranów (7,85 %), Żyrzyn (13,34 %), Puławy (8,56 %), mesto Puławy (2,79 %), Końskowola (5,94 %), Kurów (8,15 %), Nałęczów (0,18 %), Markuszów (0,41 %).

Namen del v devonskih in karbonskih formacijah je priprava dokumentacije ter črpanje nafte in zemeljskega plina iz navedenih območij.

3. Rok, ki ni krajši od 90 dni od objave razpisa, in kraj oddaje ponudb

Ponudbe na razpis za koncesijo je treba predložiti osrednji pisarni Ministrstva za okolje najpozneje do 16:00 po srednjeevropskem času na zadnji dan 91-dnevnega obdobja, ki se začne dan po objavi tega razpisa v Uradnem listu Evropske unije.

4. Podrobni razpisni pogoji, vključno z merili za ocenjevanje in njihovimi ponderji, ki zagotavljajo izpolnjevanje pogojev iz člena 49k geološkega in rudarskega zakona z dne 9. junija 2011

Ponudbe lahko predloži podjetje, za katero je bila s kvalifikacijskim postopkom potrjena usposobljenost, kakor to določa člen 49a(16)(1) in (2) geološkega in rudarskega zakona, in sicer samostojno ali kot upravitelj, če se več podjetij skupaj prijavlja za koncesijo.

Prejete ponudbe bo razpisna komisija ocenila na podlagi naslednjih meril:

30 % – finančne zmožnosti, ki dajejo ustrezno jamstvo, da bodo dejavnosti v zvezi z iskanjem in raziskovanjem nahajališč ogljikovodikov ter črpanjem ogljikovodikov iz nahajališč dejansko opravljene, ter zlasti viri in načini financiranja načrtovanih dejavnosti, vključno z deležem lastnih sredstev in zunanjega financiranja; 25 % – tehnične zmožnosti za iskanje in raziskovanje nahajališč ogljikovodikov ter črpanje ogljikovodikov iz nahajališč ter zlasti razpoložljivost ustreznih tehničnih, organizacijskih, logističnih in kadrovskih potencialov; 20 % – obseg in načrt geoloških del, vključno s predlaganimi geološkimi ali rudarskimi dejavnostmi; 10 % – izkušnje s področja iskanja in raziskovanja nahajališč ogljikovodikov ali črpanja ogljikovodikov iz nahajališč, ki zagotavljajo varno opravljanje dejavnosti, varovanje življenja in zdravja ljudi in živali ter varstvo okolja; 10 % – predlagana tehnologija za opravljanje geoloških del, vključno z geološkimi ali rudarskimi dejavnostmi, z uporabo inovativnih elementov, zasnovanih za ta projekt; 5 % – obseg in načrt obveznega zbiranja vzorcev s pomočjo geoloških dejavnosti, vključno z vzorčenjem v izvrtanem jedru.

Če je v fazi ocenjevanja ponudb na podlagi zgoraj navedenih meril več ponudb enako ocenjenih, bo dodatno merilo za dokončen izbor med navedenimi ponudbami znesek pristojbine za podelitev užitka na rudarski pravici v fazi iskanja in raziskovanja.

5. Minimalni obseg geoloških informacij

Koncesijski podatki ime območja: Ryki kraj: na kopnem; koncesijski bloki 276, 277, 296 in 297 Vrsta nahajališč konvencionalno nahajališče nafte in zemeljskega plina ter nekonvencionalno nahajališče zemeljskega plina Strukturne ravni kenozojska mezozojska paleozojska Naftni sistemi I – konvencionalen, mladopaleozojski (devon + karbon) II – nekonvencionalen, paleozojski (pozni devon, fran) Matične kamnine I – devonska glina in mikritni apnenec (fran in famen) ter karbonske glineno-mikritnoapnenčaste usedline II – poznodevonski apnenec (fran) Zbirne kamnine I – poznokarbonske klastične usedline in peščenjak s poznodevonskimi dodatki mikritnega apnenca (famen) II – poznodevonski apnenec (fran) Neprepustne kamnine I – glineno-mikritnoapnenčaste kamnine, karbonatne, laporne, mestoma devonske evaporitne kamnine ter kompleksi karbonskega mikrita, peščenjaka in glinavcev II – poznodevonski apnenec (fran) Debelina nadkritja od 1 150 m v jugovzhodnem delu do 1 500 m v severozahodnem delu Vrsta pasti strukturne, stratigrafske, strukturno-stratigrafske Identificirana nahajališča v bližini (ZP – zemeljski plin; N – nafta) Glinnik (N) – odkrita leta 1991, skupno črpanja 6 170 ton; proizvodnja v letu 2014: 340 ton, rezerve in viri: za črpanje: 8 000 ton (industrijske: 5 390 ton) Glinnik (vezani ZP) – odkrit leta 1991, skupno črpanja 600 000 m3; proizvodnja v letu 2014: 40 000 m3, rezerve in viri: za črpanje: 680 000 m3, (industrijske: 520 000 m3) Stężyca (ZP) – odkrit leta 2002, skupna črpanja 404 330 000 m3; proizvodnja v letu 2014: 690 000 m3, rezerve in viri: za črpanje: 402 880 000 m3, (industrijske: 106 420 000 m3) Świdnik (N) – odkrita leta 1982, črpana v letih od 1998 do 2003; skupno črpanja 9 520 ton in 710 000 m3 vezanega plina; Ciecierzyn (ZP) – odkrit leta 1988, skupno črpanja 171 590 000 m3 (od leta 2000); proizvodnja v letu 2014: 15 240 000 m3, rezerve in viri: za črpanje: 472 320 000 m3, (industrijske: 259 880 000 m3) Mełgiew A in B (ZP) – odkrit leta 1997, skupno črpanja 451 570 000 m3 (od leta 2003); proizvodnja v letu 2014: 23 130 000 m3, rezerve in viri: za črpanje: 800 430 000 m3, (industrijske: 172 590 000 m3) Opravljene seizmografske raziskave (lastnik) 1974 Rów Lubelski 2D (državna zakladnica) 1979–1981, 1983–1986, 1988–1989 Tłuszcz-Dęblin-Lublin 2D (državna zakladnica) 1985 Wilga-Abramów 2D (državna zakladnica) 1989, 1991, 1993–1994 Tłuszcz-Dęblin-Lublin 2D (PGNiG) 1989–1992 Wilga-Abramów 2D (PGNiG) 1992, 1994, 1996 Żelechów-Radzyń Podlaski-Kock 2D (PGNiG) 1993 Żelechów-Radzyń Podlaski 2D (PGNiG) 1995–1997 Ryki-Żyrzyn 2D (PGNiG) 1998 Radość-Zamość 2D (Apache) 1999 Rycice 2D (Apache) 2003–2004 Pionki-Kazimierz 2D (državna zakladnica) 2003 Strych-Stężyca 2D (državna zakladnica) 2004 Pionki-Kazimierz 3D (državna zakladnica) 2005 Kock-Tarkawica 2D (državna zakladnica) 2011 Czernic-Ryki 2D (PGNiG) Referenčne in nadomestne vrtine referenčne: Abramów 1 (4 825,8 m), Dęblin 8 (2 928,1 m) nadomestne: Stężyca 1 (3 724 m)

6. Rok za začetek dejavnosti

Dejavnosti, ki jih zajema koncesija, se bodo začele najpozneje v 14 dneh od dneva pravnomočnosti sklepa o koncesiji.

7. Pogoji za podelitev koncesije, zlasti glede višine, obsega in načina zagotavljanja zavarovanja iz člena 49x(1) geološkega in rudarskega zakona ter v utemeljenih primerih tudi višine, obsega in načina zagotavljanja zavarovanja iz člena 49x(2) navedenega zakona

Izbrani ponudnik mora zagotavljati zavarovanje, ki zajema neskladnost ali neustrezno skladnost s pogoji iz koncesije in financiranje likvidacije del v rudnikih v primerih, da koncesija preteče, je odvzeta ali postane neveljavna. To zavarovanje mora biti zagotovljeno od dneva podelitve koncesije do konca faze iskanja in raziskovanja. Višina zavarovanja se določi na 100 000 PLN. Način in rok plačila ureja člen 49x(4) in (5) geološkega in rudarskega zakona.

8. Minimalni obseg geoloških del, vključno z geološkimi ali rudarskimi dejavnostmi

Predlagani minimalni program geoloških del v fazi iskanja in raziskovanja obsega:

Stopnja I: trajanje: 12 mesecev

obseg: interpretacija in analiza arhiviranih geoloških podatkov

Stopnja II: trajanje: 12 mesecev

obseg: izvajanje 2D seizmičnih raziskav (100 km) ali vrtanje ene vrtine do globine največ 5 000 m z obveznim jedrovanjem v odrejenih intervalih

Stopnja III: trajanje: 24 mesecev

obseg: vrtanje ene vrtine do globine največ 5 000 m z obveznim jedrovanjem v odrejenih intervalih

Stopnja IV: trajanje: 12 mesecev

obseg: analiza pridobljenih podatkov

9. Obdobje, za katero se podeli koncesija

Obdobje koncesije obsega 10 let in vključuje:

— fazo iskanja in raziskovanja, ki traja 5 let od dne podelitve koncesije,

— fazo črpanja, ki se začne s sprejetjem odločitve o naložbi.

10. Posebni pogoji za izvajanje dejavnosti in zagotavljanje javne varnosti, javnega zdravja, varstva okolja in racionalnega upravljanja nahajališča

Izvajanje programa koncesijskih del ne sme kršiti pravic lastnikov in ne odpravlja zahteve po skladnosti z drugimi zahtevami iz zakonodaje, zlasti geološkega in rudarskega zakona, ter zahtevami glede rabe zemljišč, varstva okolja, kmetijskih površin in gozdov, narave, voda in odpadkov.

11. Vzorčni sporazum o podelitvi užitka na rudarski pravici

Vzorčni sporazum je priložen v obliki priloge.

12. Informacije o znesku pristojbine za podelitev užitka na rudarski pravici

Minimalni znesek pristojbine za podelitev užitka na rudarski pravici za območje „Ryki“ za petletno osnovno obdobje znaša 205 866 PLN (z besedami: dvesto pet tisoč osemsto šestinšestdeset zlotov) na leto. Letni znesek pristojbine za podelitev užitka na rudarski pravici za namene iskanja in raziskovanja rudnin je prilagojen srednjeročnemu letnemu indeksu cen življenjskih potrebščin in storitev kumulativno za obdobje od sklenitve sporazuma do leta pred datumom plačila pristojbine, kakor jo je določil predsednik osrednjega statističnega urada Uradnega lista Republike Poljske (Monitor Polski) (člen 49h(3)(12) geološkega in rudarskega zakona).

13. Informacije v zvezi z zahtevami, ki jih morajo ponudbe upoštevati, in dokumenti, ki se zahtevajo od ponudnikov

1. Ponudba mora vsebovati: 1) ime (podjetja) in sedež ponudnika; 2) predmet ponudbe, skupaj z opisom območja, za katerega naj bi se podelila koncesija in užitek na rudarski pravici; 3) obdobje, za katerega naj bi se podelila koncesija, trajanje faze iskanja in raziskovanja ter datum začetka dejavnosti; 4) cilj, obseg in naravo geoloških del, vključno z geološkimi ali rudarskimi dejavnostmi, ter informacije o delih, ki jih je treba opraviti za dosego cilja, in za to potrebnih tehnologijah; 5) časovni načrt, razdeljen po letih, geoloških delih, vključno z geološkimi dejavnostmi, ter obsegu tovrstnih del; 6) obseg in načrt obveznega zbiranja vzorcev s pomočjo geoloških dejavnosti, vključno z vzorčenjem v izvrtanem jedru, kakor je opredeljeno v členu 82(2)(2) geološkega in rudarskega zakona; 7) pravico ponudnika do nepremičnine (območja), v okviru katere je predvideno izvajanje dejavnosti, ali pravico do uporabe užitka na rudarski pravici, za katero je podjetje zaprosilo; 8) seznam območij, ki so del shem za ohranjanje narave; ta zahteva ne zadeva projektov, za katere se zahteva okoljsko dovoljenje; 9) ukrepe za zmanjševanje negativnih okoljskih vplivov načrtovanih dejavnosti; 10) obseg geoloških informacij, ki so na voljo ponudniku; 11) izkušnje s področja iskanja in raziskovanja nahajališč ogljikovodikov ali črpanja ogljikovodikov iz nahajališč, ki zagotavljajo varno opravljanje dejavnosti, varovanje življenja in zdravja ljudi in živali ter varstvo okolja; 12) tehnične zmožnosti za iskanje in raziskovanje nahajališč ogljikovodikov ter črpanje ogljikovodikov iz nahajališč ter zlasti razpoložljivost ustreznih tehničnih, organizacijskih, logističnih in kadrovskih potencialov; 13) finančne zmožnosti, ki dajejo ustrezno jamstvo, da bodo dejavnosti v zvezi z iskanjem in raziskovanjem nahajališč ogljikovodikov ter črpanjem ogljikovodikov iz nahajališč dejansko opravljene, ter zlasti vire in načine financiranja načrtovanih dejavnosti, vključno z deležem lastnih sredstev in zunanjega financiranja; 14) predlagano tehnologijo za izvajanje geoloških del, vključno z geološkimi ali rudarskimi dejavnostmi; 15) predlog zneska pristojbine za podelitev užitka na rudarski pravici, ki ne sme biti nižji od zneska, ki je opredeljen v razpisu za zbiranje ponudb; 16) predlagan način zagotavljanja varnosti; 17) če ponudbo predlaga skupaj več podjetij, mora ta poleg navedenega vsebovati še: a) ime (podjetij) in sedeže vseh podjetij, ki predlagajo ponudbo; b) upravitelja; c) deleže stroškov geoloških del, vključno z geološkimi dejavnostmi, ki so predlagani v sporazumu o sodelovanju.

2. Ponudbe, predložene v postopku zbiranja ponudb, morajo izpolnjevati zahteve in pogoje iz razpisa za zbiranje ponudb.

3. Ponudbi je treba priložiti: 1) dokazila o obstoju okoliščin, opisanih v ponudbi, zlasti izpise iz ustreznih registrov; 2) dokazilo o pologu depozita; 3) kopijo sklepa, ki potrjuje pozitiven rezultat kvalifikacijskega postopka, kakor ga navaja člen 49a(17) geološkega in rudarskega zakona; 4) grafične priloge, pripravljene v skladu z zahtevami glede zemljevidov rudnikov, ki ponazarjajo upravne meje države; 5) pisna zagotovila, da bodo tehnični viri na voljo osebam, udeleženim v postopku zbiranja ponudb, če se za izvajanje koncesije uporabljajo tehnični viri drugih oseb; 6) dve kopiji projekta geoloških dejavnosti.

4. Ponudniki lahko v svojih ponudbah na lastno pobudo zagotovijo dodatne informacije ali jim priložijo dodatne dokumente.

5. Dokumenti, ki jih predložijo ponudniki, morajo biti izvirniki ali overjene kopije izvirnikov, kakor je predvideno v zakoniku o upravnem postopku. Ta zahteva se ne uporablja za kopije dokumentov, ki jih je treba priložiti ponudbam in jih je pripravil organ, ki podeljuje koncesijo.

6. Dokumente v tujem jeziku je treba predložiti skupaj s prevodom v poljščino, ki ga opravi zapriseženi prevajalec.

7. Ponudbe morajo biti predložene v zapečateni ovojnici ali zapečatenem paketu z imenom (podjetja) ponudnika ter navedenim predmetom ponudbe.

8. Ponudbe, predložene po izteku roka za predložitev, bodo ponudnikom vrnjene neodprte.

14. Informacije glede načina pologa depozita, znesek depozita in rok plačila

Ponudniki morajo položiti depozit v višini 1 000 PLN (z besedo: tisoč zlotov) pred iztekom časovnega obdobja za predložitev ponudbe.

DEL IV: ADMINISTRATIVNE INFORMACIJE

IV.1) Razpisna komisija

Organ, ki podeljuje koncesijo, imenuje razpisno komisijo, da izpelje postopek za zbiranje ponudb in izbere najustreznejšo ponudbo. Sestava in postopkovna pravila komisije so opredeljeni v vladni uredbi z dne 28. julija 2015 (Dziennik Ustaw (Uradni list) 2015, št. 1171, Vladna uredba o podelitvi koncesije za iskanje in raziskovanje nahajališč ogljikovodikov ter črpanje ogljikovodikov iz nahajališč kot tudi koncesije za črpanje ogljikovodikov iz nahajališč). Razpisna komisija organu, ki podeljuje koncesijo, v potrditev predloži poročilo o postopku za zbiranje ponudb. Poročilo je skupaj s ponudbami in vso dokumentacijo v zvezi s postopkom za zbiranje ponudb na voljo drugim osebam, ki so predložile ponudbe.

IV.2) Dodatna pojasnila

V sedmih dneh od objave razpisa za zbiranje ponudb lahko zainteresirane strani od organa, ki podeljuje koncesijo, zahtevajo pojasnila glede posameznih razpisnih pogojev. Organ, ki podeljuje koncesijo, bo v sedmih dneh od prejetja navedenega zahtevka v javnem informacijskem listu (Biuletyn Informacji Publicznej) objavil pojasnila na strani upravnega urada, podrejenega navedenemu organu.

IV.3) Dodatne informacije

Informacije o območju, ki ga zajema postopek za zbiranje ponudb, je zbral poljski urad za geologijo (Państwowa Służba Geologiczna) v paketu geoloških podatkov (Pakiet danych geologicznych), ki je na voljo na spletišču ministrstva za okolje (www.mos.gov.pl) in na oddelku za geologijo in geološke koncesije (Departament Geologii i Koncesji Geologicznych)

Ministerstwo Środowiska (Ministrstvo za okolje) ul. Wawelska 52/54 00-922 Varšava POLJSKA Tel. +48 223692449 Faks +48 223692460